Diari Oficial de la Generalitat Valenciana


Sumari del DOGV 9426, del 13-09-2022 (2022/8120)

Extracte de l'Ordre 14/2022, de 7 de setembre, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'estableixen les bases reguladores i es convoquen les ajudes corresponents a l'exercici 2022 en matèria de promoció i constitució de comunitats energètiques i realització d'estudis energètics de potencial de generació d'energies renovables en l'àmbit local.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9426

Data del DOGV
:   13-09-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/8120


Data del document
:   07-09-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Extracte

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

Extracte de l'Ordre 14/2022, de 7 de setembre, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'estableixen les bases reguladores i es convoquen les ajudes corresponents a l'exercici 2022 en matèria de promoció i constitució de comunitats energètiques i realització d'estudis energètics de potencial de generació d'energies renovables en l'àmbit local. [2022/8120]  
BDNS (identif.): 647457.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/647457)  
  
Primer. Entitats beneficiàries  
1. Podran ser entitats beneficiàries de les ajudes els ajuntaments de la Comunitat Valenciana que complisquen els següents requisits:  
a) Els que s'estableixen en l'article 13 de la Llei 38/2003, de 17 de novembre, general de subvencions, i la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
b) Complir les obligacions tributàries davant l'Estat i la Generalitat Valenciana, així com les obligacions davant la Seguretat Social, així com estar al corrent en el compliment de la seua obligació de rendició de comptes anuals davant la Sindicatura de Comptes, en el cas que estiguen obligats a això.  
c) No tindre cap deute per reintegrament contret amb administracions públiques ni amb les entitats que integren el sector públic instrumental, de conformitat amb el que es disposa en l'article 34.5 de la Llei 38/2003, de 17 de novembre, general de subvencions.  
d) Els ajuntaments beneficiaris han de trobar-se adherits al Pacte Europeu de les Alcaldies per al Clima i l'Energia.  
  
Segon. Objecte i finalitat de les ajudes  
1. L'objecte de les presents bases és establir els requisits i el procediment per a subvencionar, en règim de concurrència competitiva, la realització d'actuacions de promoció i difusió pels ajuntaments de la Comunitat Valenciana de comunitats energètiques en l'àmbit local, d'estudis energètics de potencial de generació amb energies renovables en el municipi, i relatives a processos participatius i constitució de projectes singulars de comunitats energètiques en règim de comunitats d'energies renovables amb instal·lacions d'autoconsum d'energia elèctrica i/o tèrmica per ajuntaments de la Comunitat Valenciana.  
  
2. Les actuacions subvencionables seran les que es recullen en la base tercera, i sempre que complisquen els requisits establits en la base segona.  
3. Les ajudes tenen com a finalitat:  
a) Fomentar la realització per part dels ajuntaments de la Comunitat Valenciana d'estudis energètics de potencial de generació d'energies renovables en el municipi.  
b) Fomentar la realització per part dels ajuntaments de la Comunitat Valenciana d'actuacions de promoció i difusió de comunitats energètiques en l'àmbit local.  
c) Fomentar la promoció per part dels ajuntaments de la Comunitat Valenciana de projectes singulars de creació i constitució de comunitats energètiques d'àmbit local en règim de comunitats d'energies renovables, amb instal·lacions d'autoconsum d'energia elèctrica i/o tèrmica, donant suport als corresponents processos participatius i constitutius d'aquestes comunitats energètiques.  
4. La comunitat d'energies renovables es defineix a l'efecte d'aquesta ordre de bases, d'acord amb el que s'estableix en la Directiva (UE) 2018/2001 del Parlament Europeu i del Consell, d'11 de desembre de 2018, relativa al foment de l'ús d'energia procedent de fonts renovables (DO L 328/82 de 21.12.2018), com una entitat jurídica:  
a) Que, conforme amb el dret nacional aplicable, es base en la participació oberta i voluntària, siga autònoma i estiga efectivament controlada per socis o membres que estan situats en les proximitats dels projectes d'energies renovables que siguen propietat d'aquesta entitat jurídica i que aquesta haja desenvolupat;  
b) Els socis o els membres de la qual siguen persones físiques, pimes o autoritats locals, inclosos els municipis;  
c) La finalitat primordial de la qual siga proporcionar beneficis mediambientals, econòmics o socials als seus socis o membres o a les zones locals on opera, en lloc de guanys financers.  
  
Tercer. Bases reguladores  
Ordre 14/22, de 7 de setembre, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'estableixen les bases reguladores i es convoquen les ajudes corresponents a l'exercici 2022 en matèria de promoció i constitució de comunitats energètiques i realització d'estudis energètics de potencial de generació d'energies renovables en l'àmbit local.  
  
Quart. Finançament de les ajudes  
1. Les subvencions es concediran a càrrec de l'aplicació pressupostària 0540.04.49.36.2980.772.16.1.D, dels pressupostos de la Generalitat per a l'exercici 2022.  
2. Línia: S8795000, denominada Actuacions de promoció i difusió per entitats locals de la Comunitat Valenciana de les comunitats energètiques locals.  
3. Import global màxim: 600.000,00 euros.  
4. Import global màxim per la línia d'actuació prevista en la base tercera:  
- 200.000 euros per a les actuacions previstes en la línia d'actuació A  
- 200.000 euros per a les actuacions previstes en la línia d'actuació B  
- 200.000 euros per a les actuacions previstes en la línia d'actuació C  
  
No obstant això, d'acord amb la base onze, punt 5, en el cas que hi haguera romanent en la dotació pressupostària en una de les línies d'actuació descrites en la base tercera, el romanent podria destinar-se a satisfer les actuacions d'una altra línia d'actuació, d'acord amb l'ordre preestablit en aquesta base.  
  
Cinqué. Quantia de les ajudes  
La quantia de l'ajuda consistirà en el 90 % del cost de les actuacions per a municipis amb una població fins a 2.000 habitants, el 80 % del cost de les actuacions per a municipis amb una població entre 2.001 habitants i 5.000 habitants i el 70 % del cost de les actuacions per a municipis amb una població des de 5.001 habitants, sempre que es tracte de costos elegibles, inclosos en cadascuna de les línies d'actuació previstes en la base tercera, i no podrà superar per sol·licitant i línia d'actuació l'import màxim de 13.000 euros, si bé un mateix sol·licitant podrà obtindre ajuda en més d'una línia d'actuació o en totes aquestes.  
  
  
Sisé. Termini de presentació de la sol·licitud  
El termini de presentació de sol·licituds serà de 15 dies hàbils des de l'endemà a la publicació de l'extracte d'aquesta convocatòria en el Diari Oficial de la Generalitat Valenciana.  
  
València, 7 de setembre de 2022.- La consellera d'Agricultura, Desenvolupament Rural, Emergència Climàtica i Transició Ecològica: Mireia Mollà Herrera.